**COV LUS KHEEV NUG TXOG QHOV TAU HAUS MIS NYUJ TSIS TAU THEM NYIAJ RAU XYOO KAWM NTAWV 2023-24**

Nyob Zoo Niam Txiv/Tus Saib Xyuas:

**[Name of School Agency]** muab mis nyuj rau cov me nyuam kawm ntawv haus txhua txhia hnub kawm ntawv. Cov me nyuam kuj yuav tau mis rau nws haus tus nqi **[$]**; cov me nyuam kuj tseem tau haus cov mis nyuj tsis tau them nyiaj, yog nws muaj feem tau txais

1. LEEJ TWG THIAJ TAU HAUS MIS NYUJ TSIS TAU THEM NYIAJ?
	1. Txhua tus me nyuam hauv cov tsev neeg uas tau txais FoodShare cov nyiaj pab, qhov kev pab cuam Food Distribution Program on Indian Reservations (FDPIR), los yog W-2 cov nyiaj ntsuab muaj feem tau haus mis nyuj tsis tau them nyiaj.
	2. Cov me nyuam uas tso nyob nrog niam qhuav txiv qhuav pab tu (foster children) uas nyob hauv kev saib xyuas raws cai ntawm ib lub chaw ua hauj lwm saws me nyuam los yog tsev hais plaub muaj feem tau haus mis nyuj tsis tau them nyiaj.
	3. Cov me nyuam uas nyob hauv lawv lub tsev kawm ntawv qhov Head Start program muaj feem tau haus mis nyuj tsis tau them nyiaj.
	4. Cov me nyuam uas muaj raws li lo lus txhais tias tsis muaj tsev nyob, khiav tawm hauv lub tsev mus, los yog rhais chaw nyob mus los muaj feem tau haus mis nyuj tsis tau them nyiaj.
	5. Tus me nyuam yuav tau haus mus nyuj tsis tau them nyiaj yog hais tias koj tsev neeg cov nyiaj tau los tsis ntau tshaj Tsoom Fwv Tus Ciam Hais Txog Cov Nyiaj Tau Los.

TSOOM FWV DAIM CHART MUAJ FEEM TAU TXAIS KEV PAB HAIS TXOG COV NYIAJ TAU LOS
Rau Xyoo Kawm Ntawv 2023-2024

|  |  |  |  |
| --- | --- | --- | --- |
| Cov Neeg Hauv Tsev Neeg | Txhua Xyoo ($) | Txhua Hli ($) | Txhua Lis Piam ($) |
| 1 | $18,954 | $1,580 | $365 |
| 2 | 25,636 | 2,137 | 493 |
| 3 | 32,318 | 2,694 | 622 |
| 4 | 39,000 | 3,250 | 750 |
| 5 | 45,682 | 3,807 | 879 |
| 6 | 52,364 | 4,364 | 1,007 |
| 7 | 59,046 | 4,921 | 1,136 |
| 8 | 65,728 | 5,478 | 1,264 |
| Rau txhua tus neeg los ntxiv: | +6,682 | +557 | +129 |

1. KUV PUAS YUAV TSUM TAU UA IB DAIM NTAWV THOV RAU TXHUA TUS ME NYUAM? Tsis Ua. Siv ib Daim Ntawv Thov Haus Mis Nyuj Tsis Tau Them Nyiaj rau tas nrho cov me nyuam kawm ntawv hauv koj tsev neeg. Peb yuav tsis pom zoo muaj rau ib daim ntawv thov uas ua tsis tiav, yog li nco ntsoov teb kom tas txhua lo lus nug uas tau hais kom teb. Xa daim ntawv thov ua tiav txhij txhua rov qab rau: **[name, address, phone number]**.
2. YUA UA LI CAS KUV THIAJ PAUB TIAS KUV COV ME NYUAM TAU TXAIS KEV PAB RAWS LI YOG IB TUS TSIS MUAJ TSEV NYOB, RHAIS CHAW NYOB MUS LOS, LOS YOG KHIAV TAWM HAUV TSEV MUS? Puas yog cov neeg hauv koj tsev neeg tsis muaj ib qho chaw nyob ruaj mus li? Puas yog koj nyob hauv ib lub tsev nkaum, chaw tos qhua, los yog lwm yam vaj tse uas muab rau koj nyob mus ib ntus xwb? Puas yog koj tsev neeg rhais chaw nyob mus los raws caij nyoog? Puas muaj cov me nyuam nyob nrog koj leej twg tau xaiv khiav tawm ntawm lawv tsev yim neeg los yog tsev neeg? Yog koj ntseeg tias koj cov me nyuam hauv koj tsev neeg muaj raws li cov lus piav los no thiab tsis tau hais rau lawv tias lawv yuav tau haus mis nyuj tsis tau them nyiaj, thov hu los yog sau email rau **[school, homeless liaison or migrant coordinator]**.
3. KUV TUS ME NYUAM DAIM NTAWV THOV TAU POM ZOO MUAB XYOO TAS LOS NO, KUV PUAS YUAV TAU ua IB DAIM TSHIAB? UA. Koj tus me nyuam daim ntawv thov tsuas siv tau rau xyoo kawm ntawv ntawd xwb thiab tsuas siv tau thawj ob peb hnub ntawm xyoo kawm ntawv no xwb, mus txog **[Date]**. Koj yuav tsum tau ua ib daim ntawv thov tshiab tshwj tias yog lub tsev kawm ntawv tau hais rau koj tias koj tus me nyuam muaj feem tau txais kev pab rau xyoo kawm ntawv tshiab.
4. KUV TAU TXAIS WIC. KUV TUS (COV) ME NYUAM PUAS TAU HAUS MIS NYUJ TSIS THAU THEM NYIAJ? Cov me nyuam hauv tsev neeg uas koom rau hauv WIC tej zaum kuj muaj feem tau haus mis nyuj tsis tau them nyiaj, tab sis nws nyob ntawm cov nyiaj tau los seb ntau los tsawg. Thov ua ib daim ntawv thov.
5. Yog KUV TSIS MUAJ FEEM TAU TXAIS KEV PAB TAM SIM NO, KUV PUAS UA TAU NTAWV THOV TOM NTEJ?Tau. Koj yuav ua tau ntawv thov tsis hais lub sij hawm twg hauv xyoo kawm ntawv yog hais tias cov neeg hauv koj tsev coob ntxiv tuaj, cov nyiaj tau los tsawg dua qub lawm, los yog hais tias koj pib tau txais FoodShare, FDPIR, Medicaid, W-2 Cov Nyiaj Ntsuab, los yog lwm yam kev pab. Yog koj poob koj txoj hauj lwm, tej zaum koj cov me nyuam kuj yuav tau haus mis nyuj tsis tau them nyiaj.
6. YOG KUV TSIS POM ZOO RAWS LI LUB TSEV KAWM NTAWV QHOV KEV TXIAV TXIM HAIS TXOG KUV DAIM NTAWV THOV NE?Koj yuav tsum tham nrog lub tsev kawm ntawv cov neeg ua hauj lwm. Koj kuj thov tau kom muaj ib lub rooj mloog kev ncaj ncees (hearing) los nrog xyuas qhov no uas yog hu xov tooj los yog sau ntawv mus rau: **[name, address, phone number, email]**.
7. kUV PUAS UA TAU NTAWV THOV YOG HAIS TIAS KUV TSEV NEEG TSIS YOG PEJ XEEM NEEG MESKAS?Tau. Koj los yog koj tus (cov) me nyuam tsis tas yuav tsum yog pej xeem neeg Meskas es thiaj muaj feem tau haus mis nyuj tsis tau them nyiaj.
8. LEEJ TWG KUV THIAJ MUAB TSO TAU RAU HAUV KUV TSEV NEEG? Koj yuav tsum tso tas nrho cov neeg uas nyob hauv koj tsev, txawm txheeb koj los tsis txheeb (xws li pog yawg/niam tais yawm txiv, lwm tus txheeb ze, los yog phooj ywg) uas nej koom nyiaj tau los thiab kev siv nyiaj. Koj yuav tsum tso koj tus kheej thiab tas nrho cov me nyuam uas nyob nrog koj. Thiab tso cov uas nyob tawm sab nraum lub tsev mus ib ntus, xws li cov mus kawm ntawv qib siab. Yog koj nyob nrog lwm tus uas nws pab tau nws tus kheej (piv txwv li, tus neeg uas koj yeej tsis tau pab nws dab tsi, nws tsis koom nws tej nyiaj tau los nrog koj los yog koj cov me nyuam, thiab them tej kev siv nyiaj), ces txhob muab lawv tso rau hauv koj tsev neeg.
9. YOG TIAS KUV COV NYIAJ TAU LOS YEEJ TSIS ZOO TIB YAM TXHUA LUB SIJ HAWM NE?Teev cov uas koj ib txwm tau los. Piv txwv li, koj yeej ib txwm tau $1000 txhua hlis, tab sis koj tsis mus ua hauj lwm ib txhia xuaj moos lub hlis dhau los es koj tsuas tau $900 xwb, ces sau tias koj tau $1000 tauj hlis. Yog koj yeej kheev ua hauj lwm tshaj sij hawm (overtime), sau rau, tab sis txhob sau yog tias koj tsuas ua tej thaum xwb. Yog koj tau poob txoj hauj lwm los yog koj cov xuaj moos ua hauj lwm los yog cov nyiaj tau los tsawg dua qub lawm, siv koj qhov nyiaj tau los tam sim no.
10. YOG MUAJ IB TXHIA HAUV TSEV NEEG TSIS MUAJ COV NYIAJ TAU LOS COJ LOS QHIA RAU NTAWM NO NE? Muaj ib txhia hauv tsev neeg yuav tsis muaj hom nyiaj tau los uas peb hais kom muab qhia rau hauv daim ntawv ua thov kev pab, los yog tej zaum yuav tsis muaj cov nyiaj khwv tau los li. Tsis hais thaum twg uas muaj li no tshwm sim, ces tsuas sau 0 rau ntawd xwb. Tab sis, yog muaj tej qhov twg uas tsis sau dab tsi li, ces qhov ntawd yuav muab suav tias tsis muaj dab tsi (zeroes). Thov ceev faj thaum uas tsis sau dab tsi rau ib qho twg li, vim peb yuav xav tias yog koj txhob txwm tsis cia nws tsis sau dab tsi.
11. PEB UA TUB ROG. PEB PUAS QHIA PEB COV NYIAJ TAU LOS TXAWV LWM TUS? Qhov nyiaj uas them rau koj thiab cov nyiaj pub (cash bonuses) yuav tsum muab qhia tias yog cov nyiaj tau los. Yog koj tau nyiaj ntsuab pab rau vaj tse, khoom noj, los yog ris tsho hnav thaum tsis nyob hauv lub yeej tub rog, yuav tsum muab cov no tso tias yog nyiaj tau los. Tab sis, yog koj vaj tse nyob yog ib feem ntawm qhov Military Housing Privatization Initiative, ces tsis txhob tso qhov nyiaj pab vaj tse nyob no ua nyiaj tau los. Tsis txhob tso cov nyiaj them rau thaum xa mus tom tshav rog ua nyiaj tau los.
12. KUV TSEV NEEG XAV TAU KEV PAB NTAU NTXIV. PUAS MUAJ LWM COV KEV PAB CUAM UAS PEB UA TAU NTAWV THOV? Yog xav paub seb yuav ua ntawv li cas thiaj thov tau FoodShare los yog lwm cov kev pab, hu rau koj lub county fab ua hauj lwm pab tib neeg los yog hu rau
1-800-362-3002.

Yog koj muaj lwm lo lus nug ntxiv los yog xav tau kev pab, hu rau **[phone number]**.

Ua tsaug,

**[signature]**